Diari Oficial de la Generalitat Valenciana


Sumari del DOGV 4591, del 19-09-2003 (2003/10972)

Notificació del cap d'Àrea de Producció i Mercats Agraris a l'OP núm. 622, SAT 130 CV NEDESMA, de la Resolució de 6 d'agost de 2003 del director general de Producció i Comercialització Agrària, de l'expedient núm. 46-0003-2003, en relació amb les ajudes a la producció de cítrics destinats a la transformació, corresponents a la campanya 1999/00.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4591

Data del DOGV
:   19-09-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/10191


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació del cap d'Àrea de Producció i Mercats Agraris a l'OP núm. 622, SAT 130 CV NEDESMA, de la Resolució de 6 d'agost de 2003 del director general de Producció i Comercialització Agrària, de l'expedient núm. 46-0003-2003, en relació amb les ajudes a la producció de cítrics destinats a la transformació, corresponents a la campanya 1999/00. [2003/X10091]
  
El cap d'Àrea de Producció i Mercats Agraris de la Conselleria d'Agricultura, Pesca i Alimentació, de conformitat amb l'article 59.5 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, notifica, mitjançant este escrit, a l'organització de productors (OP) núm. 622, SAT 130 CV NEDESMA, amb últim domicili conegut en el carrer del Racó de la Canyada, s/n, de Manuel:
  
1. Que amb data 6 d'agost de 2003, el director general de Producció Agrària va dictar resolució en l'expedient núm. 46-0003-2003, en relació amb les ajudes a la producció de cítrics destinats a transformació, corresponents a la campanya 1999/2000.
  
2. Que el contingut literal de l'escrit és el següent:
  
?A la vista de les actuacions practicades per personal d'esta conselleria en relació amb les ajudes rebudes per l'organització de productors (OP) núm. 622, SAT 130 CV NEDESMA, per l'entrega de cítrics per a transformació durant la campanya 1999/00, han pogut constatar-se els fets següents:
  
Primer. L'OP núm. 622, SAT 130 CV NEDESMA, amb domicili social a 46288-MANUEL, C/ Racó de la Canyada, s/n, amb NIF núm. F-96695705, estava reconeguda com a tal i homologada com a col·laboradora per a poder acollir-se al règim d'ajudes a la transformació de cítrics per a la campanya 1999/00. Si bé ha d'assenyalar-se que, a petició de l'interessat, mitjançant Resolució de 26/9/00, del director general de Pesca i Comercialització Agrària, es retira el reconeixement previ com a organització de productors a la SAT 130 CV NEDESMA.
  
Segon. En la campanya de referència va formalitzar contractes de compravenda amb indústries transformadores de cítrics per les quanties següents: un contracte de taronja per a suc plurianual per 750.000 kg; un contracte de taronja per a suc, de campanya, per 300.000 kg; un contracte de clementines per a suc, de campanya, per 162.000 kg i un contracte de satsumes per a gallons, de campanya, per 100.000 kg.
  
Les quantitats entregades a càrrec d'estos, per períodes i tipus, i els imports sol·licitats per les dites entregues han estat:
  
Les ajudes no han sigut pagades.
  
Tercer. Amb data 3/6/02 s'alcen les corresponents actes de control d'entrega de cítrics per a la seua transformació per als tres productes referits per part dels Servicis Territorials de València. Estes actes vénen signades, per part de l'administrat, pel Sr. Salvador Tormo Huet amb l'encuny de l'entitat ?SAT NEDESMA NÚM. 130 CV?.
  
D'acord amb el contingut d'estes actes, amb data 5.2.03 el cap dels Servicis Territorials de la Conselleria d'Agricultura, Pesca i Alimentació a València adopta ?acord d'inici de procediment de reintegrament- en què es declara que l'OP núm. 622 ha incomplit la normativa comunitària reguladora de les ajudes per entrega de cítrics a industrialització durant la campanya 1999/00 i s'acorda iniciar l'expedient per a no pagar les ajudes sol·licitades a l'OP núm. 622, SAT NÚM. 130 CV NEDESMA, per un total de 75.065,45 euros per les causes mencionades en la relació de fets de l'acord mencionat.
  
En conseqüència, se li informava que l'interessat podria formular al·legacions en el termini de 15 dies hàbils, comptadors des de l'endemà de la notificació de l'acord, a les quals podria adjuntar tots els documents que trobe pertinents.
  
Transcorregut el termini assenyalat, no s'han formulat al·legacions al dit acord d'inici.
  
Quart. S'han contrastat diferències apreciables entre la collita estimada en les llistes d'efectius productius (LEP) presentades per l'OP núm. 622 i les quantitats que figuren entregades a càrrec de determinats productes. Un desglossament, per producte, d'este fet seria:
  
SATSUMA
  
L'OP núm. 622 entrega a indústria 58.866 kg. Entre els socis a qui s'atribuïxen entregues a indústria, figuren els socis núm. 12 i 19 que, en conjunt, suposen més del 52% d'aquella quantitat. D'acord amb les xifres constatades, al soci núm. 12 (principal aportador a indústria amb 17.925 kg) se li atribuïxen unes entrades totals que suposen més del 17% dels seus efectius productius, degudament controlats en camp, tal com es reflectix en l'acta de control d'efectius productius corresponent.
  
Pel que fa al soci núm. 19 (aporta a indústria 12.911 kg), el total entrat en l'OP núm. 622 suposa més que quadruplicar els seus efectius productius disponibles, i això comporta un rendiment de satsuma que superaria els 138.000 kg/ha, la qual cosa resulta inacceptable.
  
L'OP núm. 622 manifesta (sense cap tipus de documentació que ho avale) que en les entrades totals d'este soci estan incloses també les del soci núm. 18, mare d'este, d'incorporació recent a la dita OP (5/10/99). Fins i tot acceptant la consideració conjunta d'aportacions totals a l'OP d'estos dos socis, estes superarien en més del 50% als seus efectius productius conjunts.
  
Independentment de tot això, hi ha el cas d'un altre soci núm. 16 (al qual se li atribuïxen entregues a indústria per altres 7.241 kg) en què l'acta de control d'efectius productius comprova una superfície (substancialment menor a la reflectida en la LEP) que, atesa la seua producció esperada, suposaria un rendiment que superaria els 110.000 kg/ha, la qual cosa no resulta acceptable.
  
CLEMENTINA
  
La quantitat de 163.999 kg destinats a indústria per l'OP núm. 622 és atribuïda a dotze socis, dels quals en huit casos les aportacions totals superen les produccions esperades en la LEP. Entre estos casos són dignes de destacar el soci núm. 1 (amb entregues atribuïdes a indústria de 97.563 kg, és a dir, prop del 60% del total destinat a indústria per l'OP núm. 622), en què la totalitat de les seues entrades en l'OP quasi dupliquen la seua producció esperada, cosa que suposa un rendiment inacceptable de quasi 78.000 kg/ha.
  
També són dignes de destacar els casos dels socis núm. 11 i 16, per als quals les seues entrades totals suposen increments respecte de les produccions esperades en LEP de quasi el 47% i més del doble, respectivament.
  
TARONJA
  
L'OP núm. 622 entrega a indústria 761.067 kg. L'OP atribuïx a dos socis (núm. 1 i 15), en conjunt, més del 95% d'aquella quantitat. Les entrades totals del soci núm. 1 (al qual s'atribuïxen 595.902 kg amb destinació a indústria) suposen incrementar en més d'un 60% la seua producció esperada i, en conseqüència, un rendiment pròxim als 98.000 kg/ha. En el soci núm. 15 (130.546 kg destinats a indústria) aquell increment suposa el 38%.
  
A banda d'això, de la resta de socis minoritaris per les seues aportacions a indústria, hi ha casos, socis núm. 5, 17 i 19, les entrades totals dels quals suposen, en els dos primers, més que triplicar i quadruplicar, en l'últim, respectivament, les seues produccions esperades. En el cas del soci núm. 17, això significa un rendiment pròxim als 90.000 kg/ha, la qual cosa és inacceptable.
  
Cinqué. Independentment de tot l'anterior, hi ha els incompliments de contractes següents:
  
- En satsuma, el núm. SG/46/622/C/001 per 100.000 kg contractats, pel qual s'ha entregat un total de 58.866 kg.
  
- En taronja, el núm. NZ/46/622/P/01 per 750.000 kg contractats, pel qual s'ha entregat un total de 479.258 kg.
  
Als fets anteriors són d'aplicació els fonaments jurídics següents:
  
Vistos el R(CE) 2.202/96, del Consell, pel qual s'establix un règim d'ajuda als productors de determinats cítrics, el R(CE) 1.169/97, de la Comissió, pel qual s'establixen disposicions d'aplicació de l'anterior, les normes transitòries del FEGA d'aplicació de l'anterior, campanya 1997/98, ajuda als productors de cítrics, Llei 30/92, de 26 de novembre, de Règim Jurídic de les Administracions i del Procediment Administratiu Comú, el Decret 178/96, de 2 d'octubre, pel qual es designa l'organisme pagador i l'organisme de certificació dels gastos corresponents a la Secció de Garantia del FEOGA, el Decret 81/2003, de 27 de juny, del Consell de la Generalitat, pel qual s'establix l'estructura orgànica de les conselleries de l'administració de la Generalitat, el Decret 118/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació, i la resta de legislació pertinent.
  
Primer. A l'empara del que es preveu en l'article 84.4 de la Llei de Règim Jurídic de les Administracions Públiques i del Procediment Administratiu Comú, es podrà prescindir del tràmit d'audiència a l'interessat i passar a resoldre sense més tràmits, ja que per a això no es tindran en compte nous fets o documents no recollits en l'expedient originari.
  
Segon. En l'article 1 del R(CE) 2.202/96 s'establix un règim comunitari d'ajuda a les organitzacions de productors que entreguen per a la seua transformació determinats cítrics collits a la Comunitat Europea. S'hi acullen, entre altres productes, la taronja i clementina per a la seua transformació en suc i satsuma per a la seua transformació en gallons. En l'article 2 s'establix que el dit règim d'ajuda se sustenta en contractes que vinculen, d'una banda, organitzacions de productors, i d'una altra, transformadors legalment constituïts. En l'article 3 s'establix la concessió d'una ajuda a les organitzacions de productors per les quantitats entregades per a la seua transformació, d'acord amb els contractes prevists.
  
Tercer. En l'article 8 del R(CE) 1.169/97 s'establix l'obligatorietat de la confecció d'unes llistes amb les superfícies totals de cultiu dels seus socis per a cada un dels productes de què es tracte amb la seua estimació de la collita. El FEGA, en les seues normes de 13.08.97, establix uns models de llistes d'efectius productius on s'obliga a ressenyar, per a cada soci i parcel·la, la identificació d'esta, superfície i collita estimada en ella i, al final, per soci, es totalitza la superfície i la collita estimada.
  
Quart. L'article 1 del Reglament (CE) 2.729/99 substituïx l'article 18 del R(CE) 1.169/97 i establix que s'efectuaran controls físics i documentals en totes les organitzacions de productors. que es referiran, per a cada producte i cada campanya:
  
a) controls físics sobre, com a mínim:
  
- el 5% de les superfícies previstes en els apartats 1 i 2 de l'article 8,
  
- el 20% de les quantitats entregades a la transformació per a cada període d'entrega;
  
b) controls documentals sobre:
  
- com a mínim, el 30% dels acords prevists en l'apartat 3 de l'article 8,
  
- com a mínim, el 30% de les transferències previstes en l'article 15,
  
- totes les sol·licituds d'ajuda per a cada període d'entrega.
  
A més, els controls tindran per objecte comprovar la concordança:
  
a) entre les quantitats de productes entregades a la transformació en virtut de contractes, per a les quals s'hagen expedit els certificats d'entrega prevists en l'apartat 2 de l'article 10, i les quantitats que figuren en les sol·licituds d'ajuda, d'una banda; i
  
b) entre les quantitats de productes entregades a la transformació en virtut de contractes i les quantitats entregades a les organitzacions de productors pels seus membres, els membres d'una altra organització de productors en cas d'aplicació dels apartats segon i tercer de la lletra c) de l'apartat 1 de l'article 11 del Reglament (CE) núm. 2.200/96, i productors individuals en cas d'aplicació de l'article 4 del Reglament (CE) núm. 2.202/96, per un altre.
  
Cinqué. En l'article 1.5 del Reglament (CE) 1.145/98, de la Comissió, de 2.6.98, s'establix que en l'article 20 del R(CE) 1.169/97 s'afegirà l'apartat 7 següent:
  
?7. Si es comprova que les quantitats realment entregades en una campanya de comercialització en virtut de cada contracte previst en les lletres a) i b) de l'apartat 2 de l'article 3 són inferiors a les estipulades en el contracte, incloses les clàusules addicionals que s'hagen signat, l'ajuda corresponent al contracte es reduirà, per a la campanya de què es tracte:
  
- un 20% si la diferència entre les quantitats realment entregades i les estipulades en el contracte és igual o superior a un 20% però inferior a un 30%;
  
- un 30% si la diferència entre les quantitats realment entregades i les estipulades en el contracte és igual o superior a un 30% però inferior a un 40%;
  
- un 40% si la diferència entre les quantitats realment entregades i les estipulades en el contracte és igual o superior a un 40% però inferior a un 50%.
  
No es concedirà cap ajuda si la diferència entre les quantitats realment entregades i les estipulades en el contracte és igual o superior al 50% d'estes.
  
Sisé. A conseqüència d'allò que contrasta el quart de la relació de fets, per als tres productes, existixen entregues a indústria per part de l'OP núm. 622 d'origen desconegut que s'atribuïxen a determinats socis d'esta.
  
Això pel fet que sobre la base de l'alta significació de les mostres elegides en relació al total que entrega a indústria l'OP núm. 622, les atribucions de tals entregues a determinats socis components de la mostra donen lloc a entrades totals molt superiors als efectius productius disponibles respectius que originen en nombrosos casos rendiments inacceptables per la seua quantia desmesurada, per als tres productes.
  
Això suposa que pot comprovar-se que no hi ha la concordança exigida en l'article 18.2.b) del R(CE) 1.169/97 substituït per l'article 1 del R(CE) 2.729/99, de 21.12.99.
  
Seté. Amb independència de tot l'anterior, pel cinqué de la relació de fets, les ajudes sol·licitades en virtut de les quantitats entregades emparades per estos contractes han de ser objecte d'unes reduccions del 40 i 30%, respectivament, en aplicació de l'article 1.5) del Reglament (CE) 1145/98, que modifica el Reglament (CE) 1.169/97.
  
Per tot allò adés esmentat i vista la proposta del cap d'Àrea de Produccions i Mercats Agraris, resolc:
  
Declarar que l'OP núm. 622, SAT 130 CV NEDESMA, ha incomplit la normativa reguladora del règim d'ajudes a la producció per entrega de cítrics a la transformació durant la campanya 1999/00 establida pels Reglaments (CE) 2.202/96, del Consell, i 1.169/97, de la Comissió, i la resta de normativa comunitària i nacional derivades. En conseqüència, no procedix el pagament de l'import de 4.214,80 euros sol·licitat amb data 12.1.00 per entrega de satsuma a industrialització; 8.295,52, 16.609,92 i 13.435,20 euros amb dates 12.1, 10.4 i 10.7.00, respectivament, per entregues de taronja a industrialització, i 6.000,00 i 6.960,00 euros amb dates 12.1 i 10.4.00, respectivament, per entrega de clementina a industrialització.
  
La present resolució no posa fi a la via administrativa i contra ella es pot interposar, en el termini d'un mes comptador des de l'endemà de la seua recepció, recurs d'alçada davant la consellera d'Agricultura, Pesca i Alimentació, de conformitat amb les disposicions dels articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El director general de Producció i Comercialització Agrària: José Ramón Pascual Monzó?.